EkBass/fiwiki-20250220-pages-articles huggingface dataset:
Bonaventura Cavalieri

Francesco Bonaventura Cavalieri (1598 Milano – 30. marraskuuta 1647 Bologna)Bonaventura Francesco Cavalieri oli italialainen matemaatikko. Hän kirjoitti logaritmeista ja geometriasta. Cavalieri liittyi jesuaatteihin (ei jesuiittoihin kuten joskus virheellisesti väitetään) jo lapsena. Hän kiinnostui matematiikasta opiskeltuaan Eukleideen teoksia ja tavattuaan Galileo Galilein, jonka oppilas hänestä myöhemmin tuli. Vuonna 1629 Cavalierista tuli Bolognan yliopiston matematiikan professori. Cavalieri tutki ennen kaikkea geometriaa, jossa hänen työnsä toimi Isaac Newtonin ja Gottfried Leibnizin differentiaalimatematiikan edeltäjänä."Francesco Bonaventura Cavalieri." A Dictionary of Scientists. Oxford University Press, 1993, 1999, 2003. Answers.com 20 Feb. 2008. http://www.answers.com/topic/bonaventura- cavalieri Cavalierin vuonna 1632 julkaistu Directorum universale uranometricum sisälsi sini-, tangentti-, sekantti- ja versaalisinifunktioiden taulukot sekä näiden logaritmit kahdeksan numeron tarkkuudella. Cavalierin tärkein teos oli vuoden 1635 Geometria indivisibilibus continuorum, joka oli eräs uuden ajan alun keskeisimpiä matemaattisia teoksia. Tässä kirjassa Cavalieri käsittelee ajatusta, jonka mukaan kappaleiden pinta-ala ja tilavuus koostuvat jakamattomista suorista, joita ikään kuin integroidaan geometrisesti erimuotoisten kappaleiden tilavuuksien määrittämiseksi. Nykyisillä differentiaalilaskennan merkinnöillä Cavalierin tärkein teoreema vastaa yhtälöä: \int\limits_0^a x^n dx=\frac{a^{n+1}}{n+1} Hänen mukaansa on saanut nimensä kappaleiden tilavuuksia koskeva Cavalierin periaate. == Tärkeimmät teokset == * Directorum universale uranometricum (1632) * Geometria indivisibilibus continuorum nova quadam ratione promota (1635) * Exercitationes geometricae sex (1647), suom. "Kuusi geometrista harjoitusta" == Lähteet == == Aiheesta muualla == Luokka:Italialaiset matemaatikot Luokka:Vuonna 1598 syntyneet Luokka:Vuonna 1647 kuolleet
Aulus Cornelius Celsus

Aulus Cornelius Celsus (n. 30 eaa.–50 jaa.) oli roomalainen kirjailija. Häneltä on säilynyt lääkintää käsittelevä kirjoitus De medicina, joka on osa sittemmin hukkunutta laajempaa tietoteosta. Muut osat teoksesta käsittelivät todennäköisesti maanviljelyä, lakia, retoriikkaa ja sotataitoja. De Medicina on yksi parhaista tuon ajan lääketiedettä käsittelevistä lähteistä. Siinä hän määritteli empiirisen koulukunnan dogmit. ==Lähteet== Luokka:50-luvulla kuolleet Celsus Luokka:Ensimmäisellä vuosisadalla eaa. syntyneet Celsus
Kymin lentokenttä

Kymin lentopaikka on Kotkassa sijaitseva lentokenttä. Lentokenttä on nykyisin aktiivinen purjelentopaikka. Lentokentän yhteydessä toimii Karhulan ilmailukerhon lentomuseo. Lentokentän vieressä on myös Lentotekniikan Kilta ry:n vuonna 1999 pystyttämä Hävittäjälentolaivue 34:n muistopatsas. ==Historiaa== Kymin Ohrakankaalle alettiin rakentaa sotilaslentokenttää elokuussa 1942 ja 10. huhtikuuta 1943 sinne laskeutui ensimmäinen lentokone. Jatkosodan lopulla kentältä toimi Hävittäjälentolaivue 34 Messerschmitt Bf 109 -koneilla. Laivue otti tunnuksekseen kotkan. Laivue suojasi Etelä-Suomen rannikkoa, Kotkan kaupunkia ja satamaa ja sen edustan laajaa meririntamaa. Se vastasi kaikkiaan 198 hälytykseen, suoritti 483 torjuntalentoa ja osallistui puolensataan ilmataisteluun. Tätä kunnioittaa 7. elokuuta 1999 julkistettu Hävittäjälentolaivue 34:n muistopatsas. Sodan lopussa kentältä operoivat myös Hävittäjälentolaivueet 30 ja 24. Purjelento alkoi Kymin kentällä jo kesällä 1945, vaikka Suomi oli lentokiellossa. 1940-luvun lopussa kentälle tuli moottorikoneitakin. 1960-luvulla kentän pääkäyttäjäksi tuli Karhulan Ilmailukerho, jota on pidetty yhtenä Suomen aktiivisimmista purjelentokerhoista. Lentoja on tehty viime vuosina yli 3 000 vuodessa. Kymin kentällä toimii myös Kotkan Ilmailukerho, jossa harrastetaan moottorilentoa. Kotkan ilmailukerhon toiminta juontaa juurensa vuoteen 1936, jolloin kerho aloitti toimintansa nimellä Kotkan Purjelentokerho. Nimi muutettiin nykyiseen muotoonsa vuonna 1948. Alkuvuosina toiminta keskittyi purjelentoon ja lennokkeihin. Moottorilentotoiminta alkoi vuonna 1984, jolloin kerho herätettiin henkiin noin 20 vuoden hiljaiselosta – toiminta Kymin lentokentällä alkoi vilkkaana. Nykyään Kotkan ilmailukerho lentää Piper Cherokee 140 Mod. -lentokoneella, jonka tunnus on OH-PDU. Kymin lentokentältä osallistutaan ajoittain myös OI-amatööriradiosemien toimintapäiviin, kuten 4. kesäkuuta 2017 viimeksi OI5AY:llä, erikoisjääkärirykmentin kutsumerkillä. OH5AZ 04.06.2017 ==Lähteet== * ===Viitteet=== == Aiheesta muualla == * VFR Suomi/Finland – Kymin lentopaikka * Lentopaikat.fi – Kymin lentopaikka * Karhulan ilmailukerho – Kymin lentokenttä * Kotkan ilmailukerho – Kymin lentokenttä * HLeLv 34 Luokka:Suomen lentopaikat luokka:Suomen sodanaikaiset lentokentät Luokka:Kotkan rakennukset ja rakennelmat Luokka:Kotkan liikenne
Cincinnatus

Lucius Quinctius Cincinnatus oli antiikin roomalainen kansalaiskunnon ja vaatimattomuuden perikuva. Roomalaisen historiankirjoituksen mukaan hän pelasti diktaattorina Rooman voittamalla eekvit vuonna 458 eaa. ja oli uudelleen diktaattorina 439 eaa. Vaikka Cincinnatus on ollut historiallinen henkilö, monet legendat hänen elämästään ovat suuresti liioiteltuja.Lucius Quinctius Cincinnatus Encyclopedia Britannica Hänen mukaansa on nimetty Cincinnati-nimiset kaupungit ainakin Italiassa, Ohiossa ja Iowassa. Vuonna 1888 ilmestyneen lukemiston sekä vuoden 2004 MS Encarta -tietosanakirjanEncarta: "Cincinnatus, Lucius Quintus". Microsoft Encarta Encyclopedia Standard 2004, Microsoft Corporation, 2003. mukaan Cincinnatuksen aikana kansalaisriidat repivät Roomaa ja kaupunki kävi alinomaa sotia naapureitaan, varsinkin pieniä latinalaiskansoja eekviläisiä ja volskilaisia vastaan. Cincinnatus sai mainetta sekä poliittisesta toiminnastaan että taisteluissa noita ulkoisia vihollisia vastaan. Vuonna 458 eaa. konsuli Minuciuksen johtama roomalainen sotajoukko joutui Algidus-vuorella suureen hätään, kun eekviläiset piirittivät sen. Roomassa pelästyttiin tapahtunutta ja päätettiin nimittää Cincinnatus diktaattoriksi. Cincinnatus oli pienellä maatilallaan kyntämässä, kun senaatin lähettiläät tulivat ilmoittamaan hänelle nimityksestä. Hän riisui heti työvaatteensa, otti ylleen toogan ja riensi kaupunkiin. Siellä hän kokosi viipymättä sotajoukon ja riensi Algidus- vuorelle. Heti perille saavuttuaan Cincinnatus hyökkäsi. Piiritetyt roomalaiset elpyivät myös saadusta avusta ja tekivät voimakkaan hyökkäyksen, jolloin vihollinen jäi kahden tulen väliin. Moni surmattiin ja jäljelle jääneet piiritettiin. He rukoilivat nyt nöyrästi Cincinnatukselta armoa. Hän vastasi, ettei tarvitse eekviläisten verta, ja salli heidän lähteä tiehensä. Mutta heidän täytyi ensin antaa pois aseensa ja omaisuutensa ja astua puolialastomina ikeen alitse, joka tehtiin kahdesta pystytetystä keihäästä ja kolmannesta keihäästä, joka oli sidottu niiden päihin. Sellaista pois marssimista pidettiin suurena häpeänä. Voitetun saaliin jakoi Cincinnatus omille sotamiehilleen, mutta Minuciuksen sotamiehet eivät saaneet mitään. Heille hän sanoi: "Teille ei mitään saalista tule viholliselta, jonka saaliiksi itse olitte vähällä joutua, ja sinä, Minucius, johda alempana päällikkönä legioonia, kunnes osoitat konsulille sopivaa rohkeutta." Päätettyään sodan onnellisesti Cincinnatus palasi riemusaatossa Roomaan. Sitten hän luopui oma-aloitteisesti diktaattorin virasta, vaihtoi toogan työasuun ja palasi maatilalleen jälleen kyntämään. Tällaisella käytöksellä hän kuvasti roomalaista valtiolle uhrautuvan ja vaatimattomuuteen nojautuvan kansalaisen ihannetta. Taiteessa Cincinnatus kuvataan usein auransa kanssa. == Lähteet == == Aiheesta muualla == Luokka:Rooman diktaattorit Luokka:Roomalainen mytologia Luokka:Roomalaiset sotilaat
Lucius Cornelius Cinna

Lucius Cornelius Cinna (?–84 eaa.) oli populaarien johtajia Rooman tasavallassa. Hän on tunnetuin Cornelius-suvun Cinna-haaran jäsenistä. Hän oli yhtäjaksoisesti konsulina vuodesta 87 eaa. aina vuoteen 84 eaa. asti. Hän oli yksi Mariuksen suurimpia kannattajia Mariuksen mittelössä Sullaa vastaan. Mariuksen murhautettua Sullan kannattajat ja otettua vallan Roomassa, Cinna toimi hänen kumppaninaan. Mariuksen yllättäen kuoltua vuoden 86 eaa. alussa, Cinna nousi hallitsemaan Lucius Valerius Flaccuksen kanssa. Tämän jouduttua yllättäen murhatuksi Cinnan rinnalle nousi hallitsemaan Gnaeus Papirius Carbo. Kun Cinna valmistautui kohtaamaan Sullan vuonna 84 eaa., hänet tapettiin yllättäen kapinassa. Cinnan tytär Cornelia oli naimisissa Julius Caesarin kanssa vuosina 84 eaa.–69 eaa. Sulla yritti usein pakottaa heidät eroamaan, mutta Caesar pysyi vaimonsa rinnalla aina tämän kuolemaan asti vuoteen 69 eaa. ==Kirjallisuutta== * * Luokka:Roomalaiset poliitikot Luokka:Ennen ajanlaskun alkua syntyneet Luokka:Vuonna 84 eaa. kuolleet
Cinna

Cinna tarkoittaa muun muassa seuraavia: * Cinna, hajuheinien tieteellinen nimi * Gaius Helvius Cinna (k. 44 eaa.), runoilija Rooman tasavallassa * Lucius Cornelius Cinna (k. 84 eaa.), konsuli Rooman tasavallassa
Claudius Claudianus

Claudius Claudianus (n. 370–404) oli Rooman keisari Honoriuksen hovirunoilija. Hänen pääteoksensa ovat eepos Proserpinan ryöstöstä ja ns. omistusrunot. Hän oli myöhäisantiikin huomattavimpia runoilijoita sekä viimeisiä ei-kristittyjä roomalaisia runoilijoita. Hänen runonsa ovat tärkeä, joskin epäluotettava lähde ajan tapahtumista. ==Aiheesta muualla== *Claudian at LacusCurtius (Claudianusta latinaksi ja englanniksi) Luokka:Roomalaiset kirjailijat Luokka:Roomalaiset runoilijat Luokka:370-luvulla syntyneet Luokka:400-vuosikymmenellä kuolleet
Ylösnousemus

Ylösnousemuksella tarkoitetaan kuolemassa hajonneen ihmisruumiin ennalleen palaamista ja sen jälleenyhdistymistä sielun kanssa uuteen iankaikkiseen elämään. Usko on yleinen zarathustralaisuudessa, kristinuskossa ja islamissa. Kristinuskossa Jeesuksen ylösnousemuksella on keskeinen merkitys. Yleisellä ylösnousemuksella tarkoitetaan koko ihmiskunnan ylösnousemusta tuomiopäivänä. Toisen tulkinnan mukaan ylösnousemuksessa kuollut ruumis ei nouse haudasta, vaan ainoastaan sielu. Esimerkiksi Jeesuksen sanoja aiheesta voi tulkita kummallakin näistä tavoista. Aihe esiintyy useissa muinaisissa uskonnoissa. Jo vuosisatoja ennen ajanlaskun alkua eri maissa juhlittiin Osiriksen, Tammuzin, Attiksen ja Mithran kuolemaa ja ylösnousemusta.Day, John: Yahweh and the Gods and Goddesses of Canaan, 2000. == Katso myös == * Epäkuollut * Feenix * Kuolemattomuus == Lähteet == == Kirjallisuutta == * == Aiheesta muualla == * Resurrection. Encyclopaedia Britannica. * Resurrection. Jewish Encyclopedia. * Luokka:Seulonnan keskeiset artikkelit
Carol Reed

Carol Reed (30. joulukuuta 1906 Lontoo – 25. huhtikuuta 1976 Lontoo) oli brittiläinen elokuvaohjaaja,Alanen 2012, s. 560-562 jonka monipuolinen ura kattaa niin film noirin kuin komediankin. Reed syntyi näyttelijä-tuottaja sir Herbert Beerbohm Treen ja May Pinneyn perheeseen Lontoon Putneyyn ja kävi koulua King’s Schoolissa Canterburyssä. Toisen maailmansodan aikana hän palveli Britannian armeijassa. Sota-ajan runsaat kokemukset näkyvät hänen myöhemmissä elokuvissaan. Jo teini-iässä Reed aloitti näyttelijänä mutta siirtyi nopeasti tuottajaksi ja ohjaajaksi. Hänen ohjauksiaan ovat muun muassa elokuvat Neljän tuulen talo (Odd Man Out, 1947), Graham Greene -filmatisoinnit Kolmas mies (The Third Man, 1949) ja Miehemme Havannassa (Our Man in Havana, 1959), Toiveitten laitakatu (1954) sekä Dickens-klassikkoon Oliver Twist perustuva musikaalielokuva Oliver! (1968), josta hänet palkittiin parhaan ohjauksen Oscarilla. Reed solmi vuonna 1943 avioliiton brittiläisen filmitähden Diana Wynyardin kanssa, mutta pari erosi 1947. Seuraavana vuonna hän meni naimisiin näyttelijä Penelope Dudley Wardin kanssa. Liitto päättyi Reedin kuolemaan. Vuonna 1953 Reed lyötiin saavutuksistaan ritariksi ensimmäisenä brittiläisenä elokuvaohjaajana. Hän kuoli sydänkohtaukseen 69-vuotiaana kotonaan King’s Roadilla Lontoon Chelseassa. Hänet on haudattu Gunnersburyn hautausmaalle Lontoon Kensingtoniin.Matthews 2017, s. 63 == Filmografia == * Who's Your Lady Friend?, 1937 * Bank Holiday, 1938 * Climbing High, 1938 * The Stars Look Down, 1939 * Night Train to Munich, 1940 * Girl in the News, 1941 * The Way Ahead (Kohtalon miehiä), 1944 * The True Glory, 1945 * Odd Man Out (Neljän tuulen talo), 1947 * The Fallen Idol (Valheitten talo), 1948 * The Third Man (Kolmas mies), 1949 * Outcast of the Islands (Aissa - ruskea viettelys), 1951 * The Man Between (Mies ei-kenenkään maalla), 1953 * A Kid for Two Farthings (Toiveitten laitakatu), 1954 * Trapeze (Trapetsi), 1956 * The Key (Avain), 1958 * Our Man in Havana (Miehemme Havannassa), 1959 * The Running Man (Mies joka katosi), 1963 * The Agony and the Ecstasy (Tuska ja hurmio), 1965 * Oliver!, 1968 * Flap (Viimeinen soturi), 1970 * Follow Me! (Seuraa minua), 1972 == Lähteet == * * === Viitteet === == Aiheesta muualla == * * == Kirjallisuutta == * Salo, Matti: ”Carol Reedin maailma”, Filmihullu 3/2010. Luokka:Brittiläiset elokuvaohjaajat Luokka:Parhaan ohjauksen Oscar- palkinnon saajat Luokka:Vuonna 1906 syntyneet Luokka:Vuonna 1976 kuolleet
JCDecaux

JCDecaux Group eli JCDecaux SA on ranskalainen konserniyhtiö, joka on maailman suurimpia ulkomainonnan alalla toimivista yrityksiä. Yhtiön osake noteerataan Pariisin pörssissä. Yhtiötä hallitsee kuitenkin holdingyhtiön välityksellä Decaux-perustajasuku. Yrityksen toiminta jakautuu kolmeen päätoimialueeseen: mainonta katukalusteissa, mainostaulut ja liikennemainonta. Yritys tunnetaan muun muassa bussipysäkeillä, rautatieasemilla, lentoasemilla sekä kadunvarsilla, linja-autoissa, raitiovaunuissa, metroissa, kaupunkipyörissä, automaattisissa käymälöissä ja roskakoreissa olevista mainoksistaan. Mainoskonserni on tytäryrityksineen läsnä yli 75 maassa, ja konsernin palveluksessa on yli 13 000 työntekijää (2017). Vuonna 1964 ranskalainen Jean- Claude Decaux kehitti katukalusteeksi kutsumansa liiketoimintamallin, jonka keskeisenä osana olivat pinta-alaltaan kahden neliömetrin suuruiset mainosrahoitteiset bussikatokset. Ensimmäisenä lähestymistä sovellettiin Ranskan Lyonissa. ==JCDecaux Suomessa== Suomessa yhtiö toimii nimellä JCDecaux Finland Oy, ja se on Suomen suurin ulkomainosyhtiö. Yritys tunnettiin aikaisemmin nimellä Maximedia, kunnes JCDecaux Group osti sen vuonna 2001. Maximedian juuret liittyvät vuonna 1946 perustettuun Oy Ulkomainos Ab -yhtiöön. JCDecaux on näkyvästi esillä kaupunkikuvassa monissa paikoissa, varsinkin bussipysäkkimainontaan liittyen (niin sanotut Abribus-pysäkit). Esimerkiksi pääkaupunkiseudulla yritys omistaa suurimman osan bussipysäkkikatoksista, jotka on varustettu valaistulla mainospaikalla. Lisäksi JCDecaux on tehnyt huoltosopimuksia myös muiden omistamista pysäkeistä, ja kaikkiaan yritys vastaa pääkaupunkiseudulla 2 500 pysäkin hoidosta. Yrityksen mainospaikkoja on myös pääkaupunkiseudun metroasemilla. Kaupallista bussipysäkkimainontaa ja sen valtaamaa osuutta kaupunkikuvasta on myös vastustettu. Tiedosto:Kasarmintie Bus Stop Oulu 20120614.JPG|JCDecaux’n linja-autopysäkki Oulussa. Tiedosto:Reko TT Starý Hloubětín - Lehovec, Kbelská, autobusová zastávka.jpg|JCDecaux’n mainosrahoitteinen linja-autokatos ja roskakori Prahassa. Tiedosto:Bus stop in Paris, July 2012.jpg|Linja- autopysäkki ja katumainos Pariisissa (2012). Tiedosto:Cylindrical billboard with Nokia Lumia 1020 in Tampere 2013.jpg|Ulkomainosteline Tampereella (2013). Tiedosto:MASP 33 graus.JPG|Kadunvarsimainos Brasiliassa. Tiedosto:VilloStationAlmostFull.jpg|JCDecaux’n operoimaa Villo- kaupunkipyöräjärjestelmää Brysselissä. Tiedosto:Boulevard Richard-Lenoir (Paris), entretien d'une sanisette 05.jpg|Sanisette-automaattitoiletin huoltoa Pariisissa. == Lähteet == == Aiheesta muualla == *JCDecaux Finland Oy Luokka:Mainosyhtiöt Luokka:Ranskalaiset pörssiyhtiöt
Metamorfoosi

Metamorfoosi, suomeksi muodonmuutos, voi viitata esimerkiksi seuraaviin: * täydellinen muodonvaihdos tai osittainen muodonvaihdos, eläintieteellinen tapahtumasarja, jossa eläimen toukka muuttuu aikuiseksi joko suoraan tai välivaiheiden (esimerkiksi kotelon) kautta * metamorfoosi, geologiassa kivilajin kiderakenteen ja mineraalikoostumuksen muuttuminen paineen ja lämpötilan kasvun seurauksena * Teatteri Metamorfoosi, suomalainen teatteri * muodonmuutos, tarinoissa ihmisen tai eläimen muuttuminen toiseen muotoon * Muodonmuutos, Kafkan novelli vuodelta 1915 * Muodonmuutoksia, Ovidiuksen teos. Luokka:Seulonnan keskeiset artikkelit
Ylä-Volta

pienoiskuva|Voltan yläjuoksun kolme haaraa, joiden nimistä Ylä-Volta otti lippunsa värit. Ylä-Volta () oli afrikkalaisen Burkina Fason nimi vuoteen 1984. Se oli itsenäistynyt 1960. Vanha nimi tuli siitä, että Voltajoki saa alkunsa maan tasangoilta. Ylä-Voltan lipun värit (musta, valkoinen ja punainen) viittasivat joen kolmen haaran nimiin. Lippu vaihdettiin valtion nimenvaihdoksen yhteydessä. Ylä-Voltan pääkaupunki oli myös Ouagadougou, samoin kuin nykyisen Burkina Fason. == Lähteet == Luokka:Afrikan entiset valtiot Luokka:Burkina Fason historia
Eldorado (täsmennyssivu)

Eldorado tai El Dorado voi tarkoittaa seuraavia asioita: *Eldorado, tarujen kaupunki Etelä-Amerikassa *Eldorado at Santa Fe, paikkakunta New Mexicon osavaltiossa Yhdysvalloissa *Eldorado, Electric Light Orchestran albumi *Eldorado, Neil Youngin ja The Restlessin EP * El Dorado, yhdysvaltalainen elokuva vuodelta 1966 *"El Dorado", Iron Maidenin single *"Eldorado", Leevi and the Leavingsin kappale vuodelta 1998 *Eldorado, päivittäistavarakaupan tuotemerkki, jota Suomessa ylläpitää Tuko Logistics *Eldorado Business Tower, pilvenpiirtäjä São Paulossa, Brasiliassa *Cadillac Eldorado, Cadillacin automalli
Pohjoiskaukasialaiset kielet

Pohjoiskaukasialaiset kielet, tai nakh-kielet, on kielikunta, jonka kieliä puhutaan Kaukasuksen alueella. Kielikuntaa kutsutaan toisinaan myös nimellä keskipohjoiskaukasialaiset kielet, tällöin termi pohjoiskaukasialaiset kielet käsittää keskikaukasialaisten kielten lisäksi myös luoteiskaukasialaiset kielet. Näiden kieliryhmien välinen sukulaisuus on kuitenkin kiistanalainen. ==Luokittelu== Pohjoiskaukasialaiseen kielikuntaan kuuluu vain kolme kieltä: * batsi (batsbi) * inguuši * tšetšeeni. Kielistä on ylivoimaisesti suurin tšetšeeni, jolla on noin 1 400 000 puhujaa. Inguušilla on noin 400 000 puhujaa. Kummallakin kielellä on kuitenkin oma kirjakieli. Kielikunnan pienintä kieltä, batsia eli batsbia, puhuu vain 3 000 ihmistä, eikä sille ole kehitetty omaa kirjakieltä. == Lähteet == * Luokka:Seulonnan keskeiset artikkelit
Tšetšeeni

Tšetšeeni tarkoittaa * tšetšeenin kieltä * tšetšeenien kansaa Katso myös * Tšetšenia
Dagestanilaiset kielet

Dagestanilaiset kielet, myös koilliskaukasialaiset kielet tai nakh- dagestanilaiset kielet, on kielikunta, jonka kieliä puhutaan Dagestanissa ja Azerbaidžanin pohjoisosassa, Kaukasian alueella. ==Luokittelu== Dagestanilaiset kielet jakautuvat kolmeen kieliryhmään, joihin kuuluu yhteensä noin 25 kieltä. Avaarilaiskielet * Pohjoisavaarilaiskielet ** avaari * Andilaiset kielet ** ahvahi ** andi ** bagval ** botlih ** godoberi ** karata ** tindi ** tšamalali * Didolaiset kielet ** bežta ** dido ** hinuhi ** hunzibi ** hvarši Lak-dargvakielet (Lak-dargikielet) * dargva (dargi) ** kaitag ** kubatši * lak Lezgiläiset kielet * aguli * artši * buduhi * hinalug * krytsi * lezgi * rutuli * tabasarani * tsahuri * udi == Lähteet == * Luokka:Dagestan
Tabasarani

Tabasarani voi tarkoittaa seuraavia asioita: * Tabasaranit, Dagestanissa asuva kansa * Tabasaranin kieli, Dagestanissa puhuttu kieli * Tabasaranin piiri, kunnallinen itsehallintoalue Dagestanissa Venäjällä
Netiketti

Netiketti (sanoista netti ja etiketti) viittaa tietoverkon käyttöä koskeviin epävirallisiin sopivaisuussääntöihin. Netikettiä sovelletaan erilaisissa yhteyksissä, kuten sähköpostissa, verkkosivuilla ja chatissa. Netiketti tarkoittaa arkikielessä Internetissä noudatettavaa etikettiä eli yleisiä käyttäytymistapoja ja -sääntöjä . Alkujaan netiketillä tarkoitettiin Internetissä toimivia sähköpostilistoja ja Usenet-keskusteluryhmiä varten laadittuja käyttäytymisohjeita. Ohjeita kirjasivat ylös monet eri ihmiset vuosien kokemuksen pohjalta. Ohjeet saattoivat olla tiiviitä tai laajoja, joskus ironisiakin. == Netiketin periaatteet== Netiketti kieltää muun muassa toisten käyttäjien häirinnän, väärällä nimellä esiintymisen, kaupallisen mainonnan tavallisilla keskustelufoorumeilla ja määrittelee muita yleisiä käyttäytymissääntöjä kansainväliseen viestintään. Muun muassa sähköpostin käyttöön on kehitetty käyttäytymissääntöjä aivan kuten tavallisen postin käyttöön ja muuhun sosiaaliseen toimintaan. Netiketin yleisiä periaatteita ovat esimerkiksi: * Ole kohtelias, sillä kirjoitetut sanat vaikuttavat voimakkaammilta kuin puhe. * Sarkasmi ja pienet vitsit eivät aina toimi. * Älä kirjoita vihaisena, vältä ylireagoivaa rähinöintiä (flame). * Kirjoita lyhyesti ja ytimekkäästi. * Allekirjoita viestisi. * Käytä välimerkkejä ja isoja kirjaimia normaalisti, älä ”karju” isoilla kirjaimilla. * Opettele yleisimmät akronyymit eli lyhennesanat. * Käytä tarvittaessa hymiöitä tunnetilojen viestimiseen. * Muista olla hyväkäytöksinen. == Lähteet == == Aiheesta muualla == * Timo Kiravuo: News- etiketti. 6.3.2002. * Netiketti. Suomen internetopas. * Sähköpostinetiketti. Jyväskylän yliopiston IT-tiedekunta ja avoin yliopisto. * IETF:n RFC: . Luokka:Internet-kulttuuri Luokka:Seulonnan keskeiset artikkelit
Opistoseurat

Opistoseurat ovat vanhoillislestadiolaisen herätysliikkeen kolmen kansanopiston jokakesäiset seurat, jotka pidetään Ranuan ja Reisjärven opistoilla sekä Jämsän opiston seurat Keuruulla Ison Kirjan alueella. Jämsän opistoseurat pidetään kolme viikkoa suviseurojen jälkeen. Jämsän opistoseurojen jälkeisenä viikonloppuna on vuorossa Ranuan opistoseurat ja niiden jälkeisenä viikonloppuna Reisjärven opistoseurat. Opistoseurat alkavat torstaina aattoseuroilla. Avajaisia vietetään perjantaina ja seurat päättyvät sunnuntaina. Opistoseurojen ohjelma koostuu noin 30 seurapuheesta. Lauantaina on ehtoollinen ja sunnuntaina jumalanpalvelus. Lisäksi seuroissa pidetään alustus ja laulutuokioita. Seura-alueella on seurateltta ja kaiutinjärjestelmä, joka kuuluttaa puheet ja laulut seurakentälle. Seurat lähetetään myös internetin välityksellä ja seura-alueen ympäristössä kuuluvalla seuraradiolla. Muita järjestelyjä ovat muun muassa seuraravintola, jäätelönmyynti, kioski ja myymälä. Seuravieraita on vilkkaimpama päivänä Reisjärvellä ja Keuruulla molemmissa 15 000–20 000 ja Ranualla 20 000–25 000\. Seura-alueella majoittaudutaan muun muassa opistorakennuksessa, asuntovaunuissa ja -autoissa sekä teltoissa. Lisäksi on päiväkävijöitä. Kokonaiskäyntimäärää eri päiviltä yhteensä ei julkaista. Suviseurojen ja opistoseurojen lisäksi vanhoillislestadiolaiset järjestävät isompina kesätapahtumina juhannusseuroja viidessä eri leirikeskuksessa. == Katso myös == * Seurakalenteri * Jämsän kristillinen kansanopisto * Ranuan kristillinen kansanopisto * Reisjärven kristillinen opisto == Lähteet == == Aiheesta muualla == * Jämsän opistoseurat * Ranuan opistoseurat * Reisjärven opistoseurat Luokka:Vanhoillislestadiolaisuus Luokka:Kristilliset tapahtumat Suomessa
Heronin kaava

Heronin kaavalla voidaan laskea kolmion pinta-ala, kun tiedetään sen kaikkien sivujen pituudet. Formaalisti: Olkoon kolmion sivujen pituudet a, b ja c. Tällöin kolmion pinta-ala A saadaan kaavasta :A=\sqrt{p(p-a)(p-b)(p-c)}, jossa p=(a+b+c)/2 on puolet kolmion piiristä. Heronin kaava saa muodon :A={\ \sqrt{(a+b+c)(a+b-c)(b+c-a)(c+a-b)\,}\ \over 4}\rm, kun p:n lauseke sijoitetaan yllä olevaan kaavaan. Kun merkitään S_2=a^2+b^2+c^2 ja S_4=a^4+b^4+c^4, saa kaava muodon :A={1\over 4}\sqrt{S_2^2-2S_4}. ==Historiaa== Kaava on nimetty ensimmäisellä vuosisadalla eläneen Heron Aleksandrialaisen mukaan. Heronin kaavan todistus esiintyy hänen kirjoittamassaan kirjassa Metrica. On myös uskottu, että jo Arkhimedes tunsi kaavan, mutta on myös mahdollista, että kaava tunnettiin paljon ennen Arkhimedesta. ==Heronin kaava korkeusjanojen pituuksien avulla== Heronin kaava voidaan kirjoittaa myös sellaiseen muotoon, jossa pinta-ala lausutaan kolmion sivujen pituuksien sijasta sen korkeusjanojen pituuksien h_1, h_2 ja h_3 avulla. Asetetaan d=\frac{2}{h_1}, e=\frac{2}{h_2} ja f=\frac{2}{h_3}. Tällöin :A=\frac{1}{\sqrt{q(q-d)(q-e)(q-f)}}, jossa q=(d+e+f)/2 ==Katso myös== * Brahmaguptan kaava ==Aiheesta muualla== * http://mathworld.wolfram.com/HeronsFormula.html Kaava ja trigonometrinen todistus. * http://jwilson.coe.uga.edu/EMT668/EMAT6680.2000/Umberger/MATH7200/HeronFormulaProject/GeometricProof/geoproof.html Heronin kaavan geometrinen todistus. * http://www.cut-the- knot.org/pythagoras/herons.shtml Suorakulmaisille kolmioille Luokka:Geometria
Abraham Wetter

Abraham Wetter (1690 Tukholma – 8. toukokuuta 1737 Helsinki) oli suomalainen porvari ja laivanvarustaja, joka toimi merkittävänä teollisuuden kehittäjänä ja Helsingin pormestarina. Wetterin isä oli meritullintarkastaja Petter Wetter ja äiti Brita Eriksdotter. Wetterin puoliso vuodesta 1719 oli Birgitta Margareta Åhman. Heille syntyi kymmenen lasta. Yksi lapsista oli poika Gustaf, joka tuomittiin kuolemaan törkeästä purjehdusrikoksesta eli salakuljetuksesta. Kuolemantuomio muutettiin kuitenkin seitsemäksi kujanjuoksuksi sadan miehen rivin editse sekä kahdeksi vuodeksi kuritushuonetta. Gustaf selvisi raippatuomiosta hengissä. Wetterin suku oli todennäköisesti alkujaan saksalainen ja saksankielinen, kuten monet aikakauden porvarisuvut Helsingissä. Paitsi sahamyllyn Helsingin pitäjän kirkonkylässä, Wetter omisti myös useita laivoja, joista suurin oli alkuperältään Helsingin edustalle uponnut venäläinen kaljuuttialus, jonka hän oli nostattanut ylös. Alus sai kunnostettuna saksankielisen nimen Die Stadt Hellsingfors. Se aloitti suolan tuonnin Hollannista ja romahdutti tärkeän suolan hinnan kaupungissa. Vuonna 1725 Wetter sai ennakkoperintönä isältään Herttoniemen kartanon, mutta hänen jälkeensä se myytiin pois suvun hallusta. Isovihan aikana Wetter toimi tykistön ylisotatuomarina. Sodan ja venäläismiehityksen jälkeen hän nousi Helsingin pormestariksi vuonna 1722 ilman vaaleja, sillä monet kaupungista paenneista porvareista eivät miehityksen päätyttyä palanneet takaisin. Wetter toimi pormestarin virassa jälleenrakennuskautena kuolemaansa saakka, vuoteen 1737.Helsingin kaupungin pormestarit vuonna 1875 kunnallisasetukseen asti Hän edusti Helsingin porvaristoa Tukholman valtiopäivillä 1723. Hänen seuraajansa pormestarina oli maatullintarkastaja Olof Bidenius Renhoorn. Forsius antaa Wetteristä lyhyen, mutta hyvän maininnan: ”Tätä herraa aikanaan kaupungin asukkaat suuresti rakastivat, koska hän kaikin tavoin oli koettanut edistää heidän parastaan.” Wetterin mukaan nimettiin vuonna 1954 Porolahdentie Helsingin Herttoniemenrannassa ja Roihuvuoressa uudestaan Abraham Wetterin tieksi. Lähellä kulkee myös hänen isänsä mukaan nimetty Petter Wetterin tie. ==Lähteet== * *Arkio, Leena – Lampinen, Marja-Liisa (toim.): Herttoniemen säteritilasta, kaakelitehtaasta ja kartanosta. Narinka (Helsingin kaupunginmuseo 1981). ===Viitteet=== Luokka:Suomalaiset liikemiehet Luokka:Suomalaiset laivanvarustajat Luokka:Helsingin pormestarit ja kaupunginjohtajat Luokka:Ruotsin säätyvaltiopäivien valtiopäivämiehet Luokka:Vuonna 1690 syntyneet Luokka:Vuonna 1737 kuolleet
Soittakaa Paranoid!

Soittakaa Paranoid! on Suomessa suosituksi tullut humoristisessa mielessä rock- tai pop-konsertissa esiintyjälle huudettava toivomus soittaa heavy metal -yhtye Black Sabbathin kappale ”Paranoid”. Huudosta on tullut vitsi sen takia, että pyyntöä on alettu esittää niin usein ja hyvin erilaisille esiintyjille. Vastaavasti Yhdysvalloissa Lynyrd Skynyrd -yhtyeen kappaleen ”Free Bird” toivomisesta on muodostunut rock-klisee. Ruotsissa puolestaan vastaavassa merkityksessä on käytetty "spela Shoreline" -huudahdusta. WikiRock-yhtye julkaisi 2018 kappaleen nimeltä Soittakaa Paranoid!. Tumppi Varonen & Problems -yhtye julkaisi kappaleen nimeltä Soita Paranoid vuonna 2019. == Tarinoita huudon alkuperästä == Huudon on arveltu olevan alun perin Tampereen musiikkisisäpiirin vitsi, koska se esiintyy 1980-luvun alkupuolen Pahkasika- lehdissä sekä Alivaltiosihteeri-orkesterin radiosketseissä – sekä Pahkasika että Alivaltiosihteeri ovat Tampereelta. Myöhemmin huutoon on viitattu esimerkiksi rock-lehti Soundin sarjakuvissa. Huudon isäksi onkin usein mainittu lehden sarjakuvapiirtäjä ja rock-toimittaja Juho Juntunen, jolla oli tapana huudella ”Soittakaa Paranoid” erilaisten yhtyeiden konserteissa.Timo Rautio: Rokatessa roiskuu osa 3 (2004) Eräs tarina kertoo huudon syntyneen seuraavasti: ”Soittakaa Paranoid” -huutoa kuultiin konserteissa kuitenkin jo 1980-luvun alussa. == Lähteet == Luokka:Suomalainen populaarikulttuuri Luokka:Suomalainen populaarimusiikki Luokka:Lentävät lauseet Luokka:Huumori
Suzuki Kantarō

Suzuki Kantarō (, 24. joulukuuta 1867 – 17. huhtikuuta 1948) oli japanilainen paroni, amiraali ja poliitikko, joka toimi Japanin pääministerinä toisen maailmansodan loppuvaiheessa vuonna 1945. Suzuki oli Kiinan ja Japanin (1894–1895) sekä Japanin ja Venäjän (1904-1905) välisien sotien veteraani. Ensimmäisessä maailmansodassa hän oli laivastoministeriön varaministerinä. Laivastonkomentajan tehtävistä, laivastonesikunnan komentajaksi 1925–1929. Suzuki nimitettiin 1929 suurkamariherraksi (jijucho) ja valtakunnanneuvoston jäseneksi. Vuoden 1936 sotilasvallankumous yrityksen yhteydessä Suzukia ammuttiin rintaan. Suzuki erosi haavoittumisensa jälkeen julkisen vallan palveluksesta. Elokuussa 1944 hänet pyydettiin takaisin valtakunnanneuvoston presidentiksi. Suzuki toimi viiden kuukauden ajan pääministerinä. Aikalaislähteiden mukaan Suzuki oli pääministerikaudellaan jo hieman senilisoitunut, mutta Suzukin aiemmat meriitit ja arvovalta mahdollistivat Japanin hallinnon maltillisemman puolen rauhaan pyrkimisen. Suzukin pääministerikausi päättyi Japanin myönnyttyä liittoutuneiden vaatimukseen ehdottomasta antautumisesta. Suzuki piti antautumiskysymyksistä tärkeänä keisarin asemaa, joka olisi säilytettävä ennallaan yhä antautumisen jälkeenkin. 14. elokuuta 1945 Suzuki ilmoitti Japanin hyväksyvän liittoutuneiden Potsdamin julistuksessa määrittelemät ehdot antautumiselle. Suzuki erosi ilmoituksen jälkeen pääministerin tehtävistä. Suzuki joutui tekemänsä ilmoituksen jälkeen vielä murhayrityksen kohteeksi, kun kansallismielisistä nuorista upseereista koostunut joukko tunkeutui hänen kaupunkiasuntoonsa. Suzuki onnistui piiloutumaan vaatekomeroon ja vältti siten upseereiden kostoaikeet. == Lähteet == == Aiheesta muualla == Luokka:Japanilaiset toisen maailmansodan henkilöt Luokka:Japanilaiset amiraalit Luokka:Japanin pääministerit Luokka:Japanin ulkoministerit Luokka:Vuonna 1867 syntyneet Luokka:Vuonna 1948 kuolleet
Carol Twombly

Carol Twombly (s. 13. kesäkuuta 1959 Concord) on yhdysvaltalainen kirjainsuunnittelija ja kalligrafi. Twombly on suunnitellut kirjaintyyppejä useille alan yrityksille, muun muassa Bigelow & Holmesille ja Adobelle. Useat Twomblyn suunnittelemista kirjaintyypeistä ovat saaneet innoituksensa menneistä kirjainmuodoista. Twomblyn suunnittelemista kirjaintyypeistä tunnetuimpia ovat Lithos, Trajan ja Mirarae. Carol Twombly opiskeli Rhode Island School of Designissa ja Stanfordin yliopistossa. Vuonna 1984 hänet palkittiin Morisawan kirjaintyyppien kilpailussa kirjaintyyppi Miraraen suunnittelusta. Vuonna 1988 Twombly aloitti työt Adobessa. Carol Twombly suunnitteli Adoben ensimmäiset omat kirjaintyypit, Trajanin, Charlemagnen ja Lithosin. == Carol Twomblyn suunnittelemia kirjaintyyppejä == * FB Californian * Adobe Caslon * Chaparral * Charlemagne * Lithos * Mirarae * Myriad * Myriad Wild * Nueva * Pepperwood * Rosewood * Trajan * Viva * Zebrawood == Lähteet == Luokka:Adoben henkilöstö Luokka:Typografit Luokka:Yhdysvaltalaiset henkilöt Luokka:Yhdysvaltalaiset kirjainmuotoilijat Luokka:Vuonna 1959 syntyneet Luokka:Elävät henkilöt
Circuit de Nevers Magny-Cours

Circuit de Nevers Magny-Cours on moottorirata Magny-Coursin ja Saint-Parize- le-Châtelin kunnissa lähellä Neversin kaupunkia Ranskassa. thumb|290px|Pääsuora ja varikko. Circuit de Nevers Magny-Cours rakennettiin 1960-luvulla. Radan lähes jokainen mutka on nimetty muiden kilparatojen mukaan, koska ne muistuttavat näiden ratojen jotain mutkaa. Näitä ovat muun muassa nopea Estoril-mutka tai Adelaiden neulansilmä. Radalla on ajettu F1:siä vuodesta 1991 asti, mutta rata tiputettiin kalenterista kauden 2008 jälkeen, koska se sijaitsee ”keskellä ei mitään”. Rata on keskellä Ranskan maaseutua ja tarpeeksi hyvätasoiset hotellit ovat kaukana. Rataa on myös kritisoitu liian kapeasta varikkosuorasta ja huonoista varikkotiloista. == Voittajat == === Formula 1 === Kausi Kuljettaja Valmistaja Raportti 1991 Nigel Mansell Williams-Renault Raportti 1992 Nigel Mansell Williams-Renault Raportti 1993 Alain Prost Williams-Renault Raportti 1994 Michael Schumacher Benetton-Ford Raportti 1995 Michael Schumacher Benetton-Renault Raportti 1996 Damon Hill Williams-Renault Raportti 1997 Michael Schumacher Ferrari Raportti 1998 Michael Schumacher Ferrari Raportti 1999 Heinz-Harald Frentzen Jordan-Mugen- Honda Raportti 2000 David Coulthard McLaren-Mercedes Raportti 2001 Michael Schumacher Ferrari Raportti 2002 Michael Schumacher Ferrari Raportti 2003 Ralf Schumacher Williams-BMW Raportti 2004 Michael Schumacher Ferrari Raportti 2005 Fernando Alonso Renault Raportti 2006 Michael Schumacher Ferrari Raportti 2007 Kimi Räikkönen Ferrari Raportti 2008 Felipe Massa Ferrari Raportti === Porsche Supercup === Kausi Kuljettaja Talli Raportti 2003 Wolf Henzler Infineon-Team Farnbacher PZM Raportti 2004 Wolf Henzler Infineon-Team Farnbacher PZM Raportti 2005 Richard Lietz Tolimit Motorsport Raportti 2006 Uwe Alzen SPS Automotive Raportti 2007 Uwe Alzen SPS Automotive Raportti 2008 Jeroen Bleekemolen Jetstream Motorsport Raportti === GP2 === Kausi Lähtö Kuljettaja Talli Raportti 2005 1. lähtö Heikki Kovalainen Arden International Raportti 2005 2. lähtö Nico Rosberg ART Grand Prix Raportti 2006 1. lähtö Timo Glock iSport International Raportti 2006 2. lähtö Giorgio Pantano Petrol Ofisi FMS International Raportti 2007 1. lähtö Giorgio Pantano Campos Racing Raportti 2007 2. lähtö Javier Villa Racing Engineering Raportti 2008 1. lähtö Giorgio Pantano Racing Engineering Raportti 2008 2. lähtö Sébastien Buemi Trust Team Arden Raportti ==Lähteet== *French Round WorldSBK.com *Circuit de Nevers Magny-Cours circuitmagnycours.com *Description of the circuit circuitmagnycours.com Luokka:Ranskan moottoriradat Luokka:Formula 1 -radat * * Luokka:Magny-Cours
Hartwall

Hartwall-nimisiä henkilöitä: * August Ludvig Hartwall (1837–1906), liikemies * Erik Hartwall (s. 1941), yritysjohtaja * John Hartwall (1945–2020), yritysjohtaja * Kay Hartwall (1906–1997), yritysjohtaja, teollisuusneuvos * Ragnar Hartwall (1899–1958), elokuvantekijä * Victor Hartwall (1800–1857), liikemies, Hartwall-kivennäisvesien tuotannon perustaja Muodossa Hartvall: * Erik Hartvall (1875–1939), suomalainen kilpapurjehtija Yrityksiä: * Oy Hartwall Ab, suomalainen juomatehdas. * Hartwall Capital, suomalainen sijoitusyhtiö. Paikkoja: * Helsinki-halli (aik. Hartwall Arena), monitoimihalli Helsingin Pasilassa.
Mallaskoski

Oy Mallaskoski Ab on Seinäjoella vuonna 1997 perustettu olutpanimo, joka aloitti tuotannollisen toimintansa 1999. Yritys valmistaa oluiden lisäksi lonkeroa ja siidereitä ja energiajuomia. Sen tuotemerkkejä ovat Kuohu-oluet, Häjy-lonkero, Komia-, Makia- ja Twist-siiderit sekä Pure!-energiajuoma. Alkoholituotteiden kokonaisvolyymi on n. 4 miljoonaa litraa vuodessa. Panimo työllistää 5-10 henkeä ja vuoden 2012 arvioitu liikevaihto on n. 2 miljoonaa euroa. == Historia == Seinäjoella oluen valmistuksen aloitti vuonna 1921 Johan Walleniuksen perustama Mallaskosken Tehtaat Oy, joka lopetti toimintansa itsenäisenä 1960-luvulla. Jo tuolloin tuotannossa oli Kuohu olut, jota vietiin myös ulkomaille. 1960-luvulla toiminta siirtyi usean omistajan kautta Hartwallille, joka viimein lopetti toiminnan Seinäjoella. Vuonna 1999 samalle paikalle perustettu uusi panimo sai kuin ihmeen kaupalla vanhan panimon käyttämän perinnehiivan Helsingin yliopiston bioteknologian laitokselta käyttöönsä. Vuonna 2008 Mallaskoski teki yhteistyötä RFSUn kanssa jakamalla Häjy -lonkeroiden mukana Sultan Play -kondomeja. Sosiaali- ja terveysministeriön tuotevalvontakeskus (STTV) kuitenkin kielsi kampanjan vedoten tutkimuksiin, joiden mukaan seksin tavoittelu lisää alkoholin käyttöä. Vuonna 2009 alkoholijuomia maahantuovan Servaali Oy:n emoyhtiö Captol Invest Oy osti Mallaskosken. Panimon tuotteiden myynti ja markkinointi siirtyi samalla Servaalille. Vuonna 2012 Mallaskosken Kuohu Amber Lager -olut sijoittui ensimmäiseksi Suomen paras olut -kilpailun enintään 6% lager -oluiden sarjassa . == Esimerkkejä tuotteista == *Kuohu Valioluokka Pils *Kuohu Valioluokka Stout *Kuohu Amber Lager *Kuohu Kristallivehnä *Longi Salmiakki-Sitruuna == Lähteet == == Aiheesta muualla == * Mallaskosken panimo * Mallaskosken Panimoravintola * https://www.porssitieto.fi/osake/lisaa/mallaskoski.shtml Luokka:Seinäjokelaiset yritykset Luokka:Suomalaiset pienpanimot
Pötsi

Pötsi () on useampimahaisten eläinten ruuansulatusjärjestelmän osa. Pötsi on märehtijöiden (tärkeimpiä nauta, vuohi, lammas) etumahoista ensimmäinen ja suurikokoisin. Kamelieläinten etumaha toimii myös pötsin tapaan. ==Rakenne ja kehitys== Useimmilla märehtijöillä on kolme etumahaa: pötsi, verkkomaha ja satakerta eli lehtimaha. Pötsi-verkkomaha on yhtenäinen sekoittumispooli ja tilavuudeltaan suurin märehtijöiden ruoansulatuskanavan osa. Vastasyntyneillä ja nuorilla vasikoilla, kileillä ja vasoilla muodostuu niiden juodessa etumahoihin märekouru, joka johtaa maidon suoraan juoksutusmahaan etumahojen ohi. Pötsin ja muiden etumahojen laajuus sekä lihaksiston ja sisäpinnan rakenne (ns. papillit) kehittyvät aikuisen märehtijän kaltaisiksi ensimmäisten elinviikkojen ja -kuukausien aikana eläimen alkaessa syödä kiinteää ravintoa maidon ohella. Aikuisella märehtijällä pötsi täyttää valtaosan vatsaontelon vasemmasta puolesta. Pötsissä on voimakas lihaksisto, jota tarvitaan ruokasulamassan kääntelyyn ja sekoittamiseen sekä märepalojen nostamiseen märehdittäviksi. == Toiminta == Pötsissä tapahtuu suurin osa märehtijöiden ruoansulatuksesta ja ravintoaineiden imeytymisestä. Hiilihydraatit, joiden energiaa mikrobit käyttävät energianlähteenään glykolyysissä, pilkkoutuvat haihtuviksi rasvahapoiksi (VFA = volatile fatty acids). Haihtuvat rasvahapot ovat pääasiassa etikkahappoa (60 %), voihappoa (10–15 %) sekä propionihappoa (20–25 %). Suurin osa pötsissä muodostuvista haihtuvista rasvahapoista imeytyy pötsin seinämän läpi verenkiertoon, ja eläin käyttää näitä energianlähteenään. Propionihappoa myös muunnetaan märehtijän maksassa ja munuaisissa glukoosiksi, joten se on myös märehtijän verensokerin lähde. Mikrobit hajottavat pötsiin niellyt valkuaisaineet. Hajoamistuotteina syntyy ammoniakkia ja hiilidioksidia, joita mikrobit käyttävät omaksi rakennusaineekseen hiilihydraattien energiaa hyväksi käyttäen. Märehtijä käyttää bakteerimassaa valkuaisenlähteenään. Märehtijät kierrättävät myös virtsa-ainetta syljen kautta uudestaan pötsiin ja pieneliöt käyttävät myös sen typpeä valkuaissynteesissään. Pötsin lihaksiston liikkeet sekoittavat ruokasulamassaa säännöllisesti sulatusprosessin edistämiseksi. Myös säännöllinen käymiskaasujen poisto röyhtäilemällä ja märepalojen nosto ruokatorvea pitkin uudelleen pureskeltavaksi eli märehdittäväksi ovat välttämätön osa pötsi- verkkomahan normaalia toimintaa. Luokka:Märehtijöiden anatomia Luokka:Ruoansulatuselimistö
Sydän, sydän

Sydän, sydän on suomalainen viisihenkinen rockyhtye, joka aloitti toimintansa Helsingin Herttoniemessä vuonna 2002. Sen alkuperäisjäseniä ovat laulaja- kitaristi Tuomas Skopa, kitaristi Juho Minerva, basisti Tomi Flyckt ja rumpali Mikko Rekonen. Vuodesta 2013 yhtyeen livekokoonpanossa vaikuttanut kosketinsoittaja ja perkussionisti Jussi Liukkonen liittyi virallisesti yhtyeeseen Tavastialla 22. lokakuuta 2016. Sydän, sydän on vuoteen 2018 mennessä julkaissut seitsemän levyä: EP:n Tårta på tårta ja kokopitkät levyt Auto (2005), Au (2006), Usko itseesi (2008), Kapseli (2012), Molskis (2016) ja Keskiyöllä (2018). Ensilevy Auto sisälsi raskasta ja melodista musiikkia pääosin akustisesti esitettynä. Au on hieman perinteisempi rocklevy ainakin yhtyeen omalla mittapuulla mitattuna. Usko itseesi -albumilla yhtye liikkuu jälleen uusissa äänimaisemissa midisyntetisaattorien ja rumpukoneiden maailmassa. Yhtyeen nimen alkuperästä on useita tarinoita. Yhtyeen jäsenet ovat muun muassa kertoneet, että he eräänä vappuna näkivät pakettiauton, jonka kyljessä komeili teksti "Sydän, sydän".Metro-lehti 8.12.2005 Yhtyeen rumpalin mukaan kitaristi ja basisti olisivat olleet Herttoniemen ravintola Foxy Bearissa ja päättäneet, että molemmat sanovat sanan ja siitä tulee yhtyeen nimi. Yllättäen molemmat sanoivat "sydän". Tarinan todenperäisyyttä ei kuitenkaan ole voitu varmistaa. ==Historia== Sydän, sydän perustettiin kesällä 2002. Muutamia kuukausia myöhemmin yhtye julkaisi omakustanteen Reilu puoli hetkeä, jota painettiin sata kappaletta. Vuosi 2003 sujui harvakseltaan keikkaillen. Yhtye osallistui myös Ääni ja Vimma -kilpailuun ja esiintyi pariin otteeseen Gloriassa. Vuoden 2004 alussa kuultiin ensimmäiset huhut mahdollisesta levysopimuksesta Johanna Kustannuksen kanssa. Yhtye julkaisi kuitenkin samalla toisen omakustanteen Kännykkä. Vuoden 2004 lopulla yhtye aloitti uuden levyn äänitykset Vuosaaren telakalla. Vuosi 2005 alkoi tiedoilla, että uusi levy julkaistaisiin maaliskuussa. Levy julkaistiin virallisesti konsertissa Stella Star -klubilla. Auto oli poikkeuksellisesti akustinen. Seuraava julkaisu Tårta på tårta -EP oli huomattavasti edeltäjäänsä raskaampi. ==Jäsenet== *Tuomas Skopa – laulu, kitara (2002–) *Tomi Flyckt – basso (2002–) *Juho Minerva – kitara (2002–2018) *Mikko Rekonen – rummut (2002–) *Jussi Liukkonen – kosketinsoittimet, perkussiot (2016–) *Ville Leppilahti – keytar, theremin (2018) ==Diskografia== * * * * * * * * http://www.sydänsydän.fi/ * * ==Lähteet== == Aiheesta muualla == *http://www.sydansydan.fi *http://www.johannakustannus.fi/artistit/130 *Livetaltiointi Ääni ja vimma 03 - Kettutien aluetapahtumasta Luokka:Suomalaiset alternative rock -yhtyeet Luokka:Suomalaiset progressiivisen rockin yhtyeet Luokka:Suomalaiset metalliyhtyeet
Lin–Itōn kokous

Lin–Itōn kokous (, Tianjinin sopimus) oli vuonna 1885 pidetty kokous, jossa Japani ja Kiina sopivat molempien valtioiden vetävän joukkonsa pois Koreasta. Kokouksessa Kiinaa edusti Li Hongzhang ja Japania Itō Hirobumi. Sopimuksessa määriteltiin myös, että jos allekirjoittaneet valtiot siirtäisivät uudelleen joukkojaan Koreaan, oli toista sopimusosapuolta siitä informoitava. Käytännössä Koreasta tuli Lin–Itōn kokouksen jälkeen Japanin ja Kiinan välillä jaettu protektoraatti. Luokka:Kiinan historia Luokka:Japanin historia Luokka:1885 Luokka:Japanin ja Kiinan suhteet
Ammoniumkloridi

Ammoniumkloridi eli salmiakki (NH4Cl) on puhtaana valkoinen, vesiliukoinen 28,3 g/100ml H2O (25 °C) ja pistävän makuinen kiteinen suola. Se sublimoituu eli muuttuu kiinteästä olomuodosta suoraan kaasumaiseksi lämpötilassa 338 °C. Lisää kuumennettaessa se hajoaa ammoniakiksi ja vetykloridiksi. Ammoniumkloridin vesiliuos on ammoniumionin vuoksi lievästi hapan. Ammoniumkloridin moolimassa on 53,5 g/mol, kiehumispiste 520 °C, tiheys 1,5 g/cm3 (vesi = 1,0 g/cm3) ja CAS-numero 12125-02-9. Ammoniumkloridin E-koodi on E510E-koodiluettelo. ==Etymologia== Muinaiset kreikkalaiset löysivät Ammonin temppelin läheltä ammoniumkloridia, jota alkoivat kutsua nimellä ammōniakos. Roomalaiset antoivat yhdisteelle nimeksi sal ammoniacus, "Ammonin suola", mistä on johdettu sanat salmiakki ja ammoniakki. http://archive.is/20120526044549/http://www.ben.mills.btinternet.co.uk/chemistry/section-13.8.htm ==Käyttö== Ammoniumkloridia hyödynnetään lannoitteissa, kuivaparistoissa, kylmäseoksissa, puhdistusaineissa ja yskänlääkkeissä. Sitä käytetään myös galvanointiin, juottamiseen, värjäykseen ja muiden ammoniumsuolojen valmistukseen. Salmiakkimakeisten suolainen maku johtuu ammoniumkloridista. Hajusuola on yleensä ammoniumkloridin ja hajuaineiden seos. Ammoniumkloridi ei ole pieninä määrinä myrkyllistä vesieliöille. ==Valmistus== Ammoniumkloridia voidaan valmistaa esimerkiksi neutraloitumisreaktion avulla johtamalla ammoniakkia väkevään suolahappoon: :NH3 \+ HCl -> NH4Cl. Ammoniumkloridia syntyy myös ammoniumsulfaatin (NH4)2SO4 ja natriumkloridin NaCl liuosten välisessä reaktiossa. Ammoniumkloridia saadaan sivutuotteena natriumkarbonaatin valmistuksesta. ==Reaktioita== * Ammoniumkloridin avulla voi valmistaa ammoniakkikaasua: : NH4Cl + NaOH → NH3 \+ NaCl + H2O * Kun petrimaljalle laittaa muutaman pisaran ammoniakkia ja toiseen reunaan pisaran HCl:a, ammoniumkloridia härmistyy pisaroiden väliin. ==Terveysvaikutukset== * Karamellisalmiakissa on ammoniumkloridia hyvin vähän. Lisäainerajoitukset E 510: Ammoniumkloridi; vain makeisiin ja purukumiin sekä keksien ja vohvelien täytteeseen ja kuorrutteeseen 35 g/kg, salmiakkimakeisiin 70 g/kg Kauppa- ja teollisuusministeriön päätös elintarvikelisäaineista * Pöly voi ärsyttää voimakkaasti silmiä, lievästi ihoa. Pölyn hengittäminen saattaa aiheuttaa ärsytystä limakalvoilla, yskimistä ja hengenahdistusta. Käyttöturvallisuustiedote: Ammoniumkloridi Päiväys: 27.11.2006. Viitattu 17.7.2010 * Nieltynä saattaa aiheuttaa välittömän myrkytyksen (happomyrkytystila) oireinaan päänsärky, pahoinvointi, oksentelu ja jopa tajuttomuus. * Välitön myrkyllisyys: **LD50 = 1 650 mg/kg (suun kautta, rotta). **LD50 = 1 300 mg/kg (suun kautta, hiiri). **LDLo = 1 000 mg/kg (suun kautta, rotta). ==Lähteet== * Lisäainerajoitukset (NH4Cl) Finlex.fi ===Viitteet=== == Aiheesta muualla == * Luokka:Kloridit Luokka:Ammoniumyhdisteet Luokka:Seulonnan keskeiset artikkelit
Petsamo (Murmanskin alue)

Petsamo (, koltansaameksi Peäccam, ) on kaupunkikunta ja kunnan samanniminen keskustaajama Barentsinmeren rannalla Petsamon piirissä Murmanskin alueella Luoteis-Venäjällä. Nykyinen Petsamon kunta käsittää entisen, aikanaan Suomelle kuuluneen Petsamon kunnan (1920-1940) pohjoisimman osan sekä Kalastajasaarennon kokonaan. Petsamon kunta perustettiin vuonna 2004. Kunnassa on 7 418 asukasta, joista Petsamon taajamassa 3 188 as. (2010). Petsamon naapurit ovat lännessä Norja, idässä Kuolan piiri ja etelässä Korzunovon maalaiskunta. Petsamon läpi virtaa Petsamonvuonoon laskeva Petsamonjoki, jonka suulla Petsamon taajama sijaitsee. Liinahamarissa Petsamonvuonon länsirannalla sijaitsee Petsamon satama, joka on jäätön läpi vuoden. Petsamoon ja Liinahamariin on rautatieyhteys Muurmannin radalta, ja paikkakunnan läpi kulkee M18-valtatie Pietarista Murmanskin kautta Norjaan. == Asutuskeskukset == Petsamon kunnassa on nykyisin seuraavat asutuskeskukset: * Petsamo (kaupunkityyppinen taajama), kunnan ja piirin hallintokeskus * Vaitolahti (Vaida-Guba) * Liinahamari * Tsypnavolok * Sputnik * Zubovka * Petsamon asema ==Historia== ==Lähteet== ===Lähteet joihin ei viitata=== *Petsamo Murmanskin aluehallinnon sivustossa Luokka:Murmanskin alueen kaupunkityyppiset taajamat Luokka:Petsamon piiri Luokka:Petsamo en:Pechenga Urban Settlement
Pilsner Urquell

thumb|right|Pilsner Urquell -pullo ja -lasi Pilsner Urquell (, ) japanilaisen asahi panimon omistama vuodesta 2017, Tšekin Plzeňissä sijaitsevan Plzeňský Prazdroj -panimon valmistama olut (4,4 t-%). Se on maailman ensimmäinen pilsner lager-tyylinen pohjahiivaolut, ja sitä on valmistettu vuodesta 1842. Sen kehitti baijerilainen panimomestari Josef Groll. Vaalea lager on maailman yleisin olutlaatu lähes 90% osuudellaan. Olut tunnetaan kansainvälisesti saksankielisellä nimellään Pilsner Urquell, jonka merkitys on suunnilleen "pilsnerin alkulähde" tai "Pilsenin (=Plzeňin) alkulähde". Luokka:Tšekkiläiset panimot ja olutmerkit